མེ་ལོང་བདུན་པོའི་ངོ་བོ་འཚོལ་འདོད་ན།།སེམས་ཀྱི་ཁ་ཞབས་བསློགས་ནས་ལྟོས་དང་གསལ།།༡༽ཉིན་གཉིས་རིང་མུན་ཁྲོད་དེར་ཉི་མ་འོད་ཅན་ཞིག་ཤར་སོང་།ནམ་མཁའི་སྤྲིན་པ་ཁྲ་ཁྲོལ་གྱིས་སྣང་བ་གསལ་ལམ་མེ་བ་འདི་འགེབ་བཞིན་འདུག་ཀྱང་ཉི་འོད་ལ་ཕྱི་ནང་མེད་པས་བར་སྣང་གི་སྟོང་ཆ་འོད་ཟེར་གྱིས་བཀང་སོང་།འོད་ཀྱི་ཉག་མ་མང་ཡང་ཐིག་ལེ་རྐང་གཅིག་ཏུ་འདུས།ཐིག་ལེའི་འོད་མདངས་རེ་ལ་མེ་ལོང་གི་གཟུགས་བརྙན་རེ་ཤར་བས་ཐིག་ལེ་གཅིག་ལ་མེ་ལོང་ལྔ་དང་བདུན་གྱི་གཟུགས་རྣམ་དང་འོད་ཟེར་འཕྲོ་བཞིན་འདུགམེ་ལོང་དེར་ཕྱི་ནང་དང་ཁ་ཞབས་མེད་པས་གང་ནས་བལྟས་ན་དེ་ན་གཟུགས་བརྙན་འཆར་྄བའི་ལན་ཀ་ཡོད་ཕྱིར་མི་རྣམས་ཀྱིས་མེ་ལོང་དེར་གཟབ་བལྟ་བྱེད།འོན་ཀྱང་ཁོང་ཚོས་མེ་ལོང་དེ་ཚུར་སྣང་ཞིག་ཏུ་བརྩིས་ནས་མིག་གིས་ལྟ་བ་དང་།ལག་པས་རེག་ནས་རིན་ཐང་མཇལ་ཐུབ་པའི་རེ་བ་བྱེད།